b'\n_START_ARTICLE_\nPlaukimas kr\xc5\xabtine\n_START_PARAGRAPH_\nPlaukimas kr\xc5\xabtine yra plaukimo stilius, kuomet plaukiant plaukiko kr\xc5\xabtin\xc4\x97 ir liemuo nesisuka. Tai yra populiariausias rekreacinio plaukimo stilius d\xc4\x97l to, kad plaukiant galva b\xc5\xabna vir\xc5\xa1 vandens santykinai ilgiausiai, be to plaukiant kr\xc5\xabtine galima patogiai plaukti ir l\xc4\x97tai. Da\xc5\xbeniausiai mokantis plaukimo stili\xc5\xb3 daugelis pradeda nuo plaukimo kr\xc5\xabtine. Nepaisant to var\xc5\xbeybose plaukimas kr\xc5\xabtine reikalauja i\xc5\xa1tverm\xc4\x97s ir j\xc4\x97gos kaip ir kiti plaukimo stiliai.\n_START_SECTION_\nTechnika\n_START_PARAGRAPH_\nPlaukiant kr\xc5\xabtine atliekami simetri\xc5\xa1ki rank\xc5\xb3 ir koj\xc5\xb3 judesiai (pana\xc5\xa1\xc5\xabs \xc4\xaf varl\xc4\x97s) horizontalioje plok\xc5\xa1tumoje su nedideliais k\xc5\xabno svyravimais auk\xc5\xa1tyn \xc5\xbeemyn._NEWLINE_Kv\xc4\x97pavimas derinamas su rank\xc5\xb3 judesiais. Vienam rank\xc5\xb3 gryb\xc5\xa1niui tenka vienas \xc4\xafkv\xc4\x97pimas ir vienas atsispyrimas kojomis, po kurio vyksta judesys pirmyn._NEWLINE_Pradedant rank\xc5\xb3 gryb\xc5\xa1n\xc4\xaf galva i\xc5\xa1keliama i\xc5\xa1 vandens ir \xc4\xafkvepiama (galima ir v\xc4\x97liau \xc4\xafkv\xc4\x97pti), tiesiant rankas \xc4\xaf priek\xc4\xaf veidas v\xc4\x97l panardinamas \xc4\xaf vanden\xc4\xaf ir pradedamas i\xc5\xa1kv\xc4\x97pimas pro burn\xc4\x85 arba pro nos\xc4\xaf._NEWLINE_Santykinai l\xc4\x97tai kojos pritraukiamos rank\xc5\xb3 gryb\xc5\xa1nio pabaigoje ir staigiai tiesiamos lanku i\xc5\xa1or\xc4\x97n atgal vidun\xc2\xa0\xe2\x80\x93 tiesiant rankas \xc4\xaf priek\xc4\xaf.\n_START_SECTION_\nFINA taisykl\xc4\x97s\n_START_PARAGRAPH_\n\xc5\xbdemiau yra pateikiamos oficiali\xc5\xb3 FINA taisykli\xc5\xb3 vertimas. \xc5\xa0ios taisykl\xc4\x97s taikomos oficiali\xc5\xb3 plaukimo var\xc5\xbeyb\xc5\xb3 metu._NEWLINE_SW 7.1 Po starto ir po kiekvieno pos\xc5\xabkio, plaukikas gali atlikti vien\xc4\x85 gryb\xc5\xa1n\xc4\xaf ranka atitraukiant j\xc4\x85 atgal iki koj\xc5\xb3, tuo metu plaukikas gali b\xc5\xabti po vandeniu. Bet kuriuo metu iki pirmojo plaukimo kr\xc5\xabtine koj\xc5\xb3 sm\xc5\xabgio po starto ir po kiekvieno pos\xc5\xabkio yra leid\xc5\xbeiamas vienas peteli\xc5\xa1k\xc4\x97s koj\xc5\xb3 sm\xc5\xabgis._NEWLINE_SW 7.2 Nuo pirmojo rankos gryb\xc5\xa1nio po starto ir po kiekvieno pos\xc5\xabkio, k\xc5\xabnas turi b\xc5\xabti ant kr\xc5\xabtin\xc4\x97s. N\xc4\x97ra leid\xc5\xbeiama apsisukti ant nugaros bet kuriuo metu, i\xc5\xa1skyrus pos\xc5\xabkio metu po prisilietimo prie sienos ten, kur yra leid\xc5\xbeiamas apsisukimas bet kuriuo b\xc5\xabdu jei k\xc5\xabnas yra ant krutin\xc4\x97s atsitraukimo nuo sienos metu. Nuo pat prad\xc5\xbei\xc5\xb3, ir visos rungties metu gryb\xc5\xa1nio ciklas turi b\xc5\xabti vienos rankos gryb\xc5\xa1nis ir vienos kojos sm\xc5\xabgis tokia pa\xc4\x8dia tvarka. Visi rank\xc5\xb3 judesiai turi b\xc5\xabti atliekami vienu metu ir toje pa\xc4\x8dioje horizontalioje plok\xc5\xa1tumoje be kintan\xc4\x8di\xc5\xb3 judesi\xc5\xb3._NEWLINE_SW 7.3 Rankos turi b\xc5\xabti stumiama pirmyn kartu nuo kr\xc5\xabtin\xc4\x97s ant, po arba vir\xc5\xa1 vandens. Alk\xc5\xabnes turi b\xc5\xabti po vandeniu, i\xc5\xa1skyrus paskutinio gryb\xc5\xa1nio metu prie\xc5\xa1 pos\xc5\xabk\xc4\xaf, pos\xc5\xabkio metu ir per paskutin\xc4\xaf gryb\xc5\xa1n\xc4\xaf ties fini\xc5\xa1u. Rankos turi b\xc5\xabti atitraukiamos atgal ant arba po vandens pavir\xc5\xa1ium. Rankos negali b\xc5\xabti atitraukiamos atgal toliau klubo linijos, i\xc5\xa1skyrus pirmo gryb\xc5\xa1nio po starto arba kiekvieno pos\xc5\xabkio metu._NEWLINE_SW 7.4 Kiekvieno pilno ciklo metu, plaukiko galvos dalis turi skirti vandens pavir\xc5\xa1i\xc5\xb3. Galvos turi i\xc5\xa1skirti vandens pavir\xc5\xa1i\xc5\xb3 prie\xc5\xa1 rankos pasukamos \xc4\xaf vid\xc5\xb3 pla\xc4\x8diausiu antrojo gryb\xc5\xa1nio dalies metu. Visi koj\xc5\xb3 judesiai turi b\xc5\xabti atliekami vienu metu ir toje pa\xc4\x8dioje horizontalioje plok\xc5\xa1tumoje be kintan\xc4\x8di\xc5\xb3 judesi\xc5\xb3._NEWLINE_SW 7.5 Kojos turi b\xc5\xabti pasuktos \xc4\xaf i\xc5\xa1or\xc4\x99 stumiamosios sm\xc5\xabgio dalies metu. Kintantys judesiai arba peteli\xc5\xa1k\xc4\x97s koj\xc5\xb3 sm\xc5\xabgiai \xc5\xbeemyn yra draud\xc5\xbeiami, i\xc5\xa1skyrus atvejus pamin\xc4\x97tus SW 7.1. Kojomis i\xc5\xa1skirti vandens pavir\xc5\xa1i\xc5\xb3 yra leid\xc5\xbeiama i\xc5\xa1skyrus atvej\xc4\xaf kuomet po to seka peteli\xc5\xa1k\xc4\x97s koj\xc5\xb3 sm\xc5\xabgis \xc5\xbeemyn._NEWLINE_SW 7.6 Kiekvieno pos\xc5\xabkio ir rungties pabaigos metu, prisilietimas turi b\xc5\xabti atliktas abejomis rankoms nelie\xc4\x8diant vienai kitos vienu metu ant, vir\xc5\xa1 arba po vandens pavir\xc5\xa1iumi. Paskutinio gryb\xc5\xa1nio metu prie\xc5\xa1 apsisukim\xc4\x85 ir prie\xc5\xa1 fini\xc5\xa1\xc4\x85 gryb\xc5\xa1nis ranka, po kurio neseka sm\xc5\xabgis koja yra leistinas. Galva gali b\xc5\xabti panardinta po paskutinio traukimo ranka prie\xc5\xa1 prisilietim\xc4\x85, jeigu jis i\xc5\xa1skiria vandens pavir\xc5\xa1i\xc5\xb3 ka\xc5\xbekurio metu per paskutin\xc4\xafj\xc4\xaf piln\xc4\x85 ar nepiln\xc4\x85 cikl\xc4\x85 prie\xc5\xa1 palie\xc4\x8diant.'